Apklausos sąlygų 2 Priedas


KLAIPĖDOS JŪROS STEBĖJIMO POSTO
ELEKTROS GENERATORIAUS PAJUNGIMO Į ELEKTROS TINKLĄ IR AUTOMATINIO REZERVO ĮVEDIMO SISTEMOS ĮDIEGIMO PASLAUGOS 
TECHNINĖ SPECIFIKACIJA

Objekto adresas: Vėtros g. 3a, Klaipėda, Klaipėdos JSP (toliau tekste – objektas).

	Eil. Nr.
	Reikalavimai
	Pastabos

	1. 
	Paslaugos teikėjas, prieš teikdamas pasiūlymą, turi įvertinti objekto infrastruktūros ypatumus dėl teritorijoje esamų įvairios paskirties komunikacijų, statinių ir kitų darinių.
Siekiant įgyvendinti šios techninės specifikacijos reikalavimus, paslaugos teikėjas privalo vadovautis elektros įrenginių įrengimo taisyklėmis (toliau EĮĮT).
	

	2. 
	Šios techninės specifikacijos reikalavimų įgyvendinimui reikalingas medžiagas ar įrangą pateikia paslaugos teikėjas, savo sąskaita.
	

	3. 
	Paslaugos teikėjas turi prijungti dyzelinį 700kVA (560kW) elektros generatorių GP780 A/S (toliau tekste DG) prie objekto elektros maitinimo tinklo, naudojant automatinio rezervo įvedimo sistemą (toliau tekste ARĮ) su šuntavimo (angl. By pass, toliau tekste BP) grandine. ARĮ sistema turi būti skirta pilnai DG galiai ir užtikrinti šias funkcijas:
	

	3.1 
	automatinį DG paleidimą ir pajungimą į vidaus tinklą, sutrikus ar esant nepilnaverčiam elektros tiekimui iš energijos skirstymo operatoriaus (toliau tekste ESO) tinklo;
	

	3.2 
	automatinį maitinimo prijungimą prie ESO tinklo ir DG gesinimą, atsistačius pilnaverčiam elektros tiekimui ESO tinkle;
	

	3.3 
	galimybę pereiti prie rankinio, aukščiau paminėtų, funkcijų valdymo, užtikrinant apsaugą nuo klaidingos komutacijos vykdant perjungimus (žmogiško faktoriaus, klaidos).
	

	4. 
	Esant gedimui ARĮ sistemoje ir negalint jos valdyti rankiniu būdu, ARĮ BP grandinė, rankinės komutacijos būdu, turi užtikrinti šias funkcijas:
	

	4.1 
	atjungti įtampą ir užtikrinti jos nebuvimą ARĮ sistemos grandinėje;
	

	4.2 
	užmaitinti vidaus tinklus, apeinant ARĮ sistemą, pagal situaciją, tiek iš ESO tinklo, įskaitant ir galimą DG eliminavimą iš sistemos, tiek nuo/iš DG linijos;
	

	4.3 
	užtikrinti apsaugą nuo klaidingos komutacijos vykdant perjungimus (žmogiško faktoriaus, klaidos).
	

	5. 
	ARĮ su BP grandine turi būti sumontuota skyde (arba skyduose), kurie turi būti pagaminti iš korozijai ir erozijai atsparios medžiagos (pvz. nerūdijantis plienas ar specialus pakietintas plastikas ir t.t.), pritaikyti eksploatuoti lauko sąlygomis, apsaugos klasė ne žemesnė kaip IP44, įžemintas pagal EĮĮT reikalavimus.
	

	6. 
	Paslaugos teikėjas turi paruošti ir perduoti pirkėjui DG prijungimo techninę dokumentaciją.
	

	7. 
	[bookmark: _GoBack]DG prijungimui skirti darbai bei paslaugos ir paslaugos teikėjo pateiktos medžiagos arba įranga turi būti išbandytos ir ištestuotos pagal šioje specifikacijoje aprašytas funkcijas, o testavimo ir tikrinimo rezultatai turi būti surašyti į testavimo protokolą (aktą) ir pateikti su DG prijungimo technine dokumentacija.
	

	8. 
	Pirkėjui nusprendus, paslaugos įsigijimas gali būti vykdomas keliais etapais, numatomais paslaugos teikimo sutartyje.
	

	9. 
	Šios specifikacijos priedas Nr. 1 „KJSP teritorijos LĮPS, ARĮ su BP ir EGS skydų išdėstymo ir pajungimo planas“ yra neatsiejama specifikacijos dalis.
	

	10. 
	Paslaugos teikėjas turi suteikti ne trumpesnį nei dvejų metų garantinį laikotarpį pateiktai įrangai, jos sudedamosioms dalims ir atliktiems darbams pirkimo-pardavimo sutartyje nurodytomis sąlygomis. Garantinis laikotarpis prasideda nuo priėmimo – perdavimo akto pasirašymo dienos.
	





